CELEX: C2007/155/11
Language: hu
Date: 2007-07-07 00:00:00
Title: C-492/04. sz. ügy: A Bíróság (negyedik tanács) 2007. május 10-i végzése (a Finanzgericht Baden-Württemberg [Németország] előzetes döntéshozatal iránti kérelme) – Lasertec Gesellschaft für Stanzformen mbH kontra Finanzamt Emmendingen (Az eljárási szabályzat 104. cikke 3. §-ának első bekezdése – Tőke szabad mozgása – Letelepedés szabadsága – Adózás – Társasági adó – Társaságok közötti kölcsönszerződés – Belföldi illetőségű adós társaság – Harmadik országban letelepedett hitelező résztulajdonos társaság – A jelentős részesedés fogalma – A kölcsönkamat megfizetése – Minősítés – Leplezett osztalékfizetés)

7.7.2007   
            
            
               HU
            
            
               Az Európai Unió Hivatalos Lapja
            
            
               C 155/7
            
         A Bíróság (negyedik tanács) 2007. május 10-i végzése (a Finanzgericht Baden-Württemberg [Németország] előzetes döntéshozatal iránti kérelme) – Lasertec Gesellschaft für Stanzformen mbH kontra Finanzamt Emmendingen
   (C-492/04. sz. ügy) (1)
   
   (Az eljárási szabályzat 104. cikke 3. §-ának első bekezdése - Tőke szabad mozgása - Letelepedés szabadsága - Adózás - Társasági adó - Társaságok közötti kölcsönszerződés - Belföldi illetőségű adós társaság - Harmadik országban letelepedett hitelező résztulajdonos társaság - A „jelentős részesedés’ fogalma - A kölcsönkamat megfizetése - Minősítés - Leplezett osztalékfizetés)
   (2007/C 155/11)
   Az eljárás nyelve: német
   A kérdést előterjesztő bíróság
   Finanzgericht Baden-Württemberg
   Az alapeljárás felei
   
      Felperes: Lasertec Gesellschaft für Stanzformen mbH
   
      Alperes: Finanzamt Emmendingen
   Tárgy
   Előzetes döntéshozatal iránti kérelem – Finanzgericht Baden-Württemberg (Németország) – Az EK 56. cikk (1) bekezdés, 57. cikk (1) bekezdés és 58. cikk értelmezése – Nemzeti adójogszabályok – Társasági nyereségadó – Olyan kamat rejtett osztalékfizetésként való megadóztatása, amelyet valamely nemzeti gazdasági társaság egy harmadik országban letelepedett részvénytársaság kölcsönének a hozamaként fizet ki.
   Rendelkező rész
   Az a nemzeti intézkedés, amely szerint az a kölcsönkamat, amelyet a belföldi illetőségű tőketársaság fizet a tőkéjében jelentős részesedéssel rendelkező külföldi illetőségű társasági tagnak, és amely meghatározott feltételek mellett a belföldi illetőségű adós társaságnál adóztatható rejtett osztalékfizetésnek minősül, túlnyomórészt az EK 43. cikk és az azt követő cikkek szerinti letelepedési szabadság gyakorlását érinti. E rendelkezésekre nem lehet hivatkozni olyan esetben, amely harmadik országbeli társaságra vonatkozik.
   
      (1)  HL C 31., 2005.2.5.